cyanic-selkie/wikianc huggingface dataset:
Cyphonistes ferreirae
Cyphonistes ferreirae er en bille som hører til gruppen hornbiller i familien skarabider (Scarabaeidae).
Utseende
En ganske stor (ca. 30-40 millimeter), blank, brunsvart hornbille. Kroppsformen er nokså bred. Hannen har et langt, litt krumt, flatt horn på thorax (svakt kløvet i spissen) og et ganske langt, Y-formet horn i pannen. Pronotum er rundet og hvelvet. Dekkvingene har fine punktrader.
Utbredelse
Arten lever i Sentral-Afrika (Republikken Kongo, Gabon).
Ayganış Abdijeva
Ayganış Pusurmanovna Abdijeva (kirgisisk: Айганыш Пусурмановна Абдиева, født 7. november 1992 i Kyzyl-Adyr) er en kirgisisk vokalist som representerte sitt hjemland i Tyrkvisjonens sangkonkurranse i 2020 med melodien «Yupiter».
Som 17-åring gjorde Abdijeva sin første innspilling, en duett med Öktöm Sapar uulu, og fortsatte deretter som bakgrunnssanger. Hun startet sin solokarriere i 2017.
Nicholas Schenck
Nicholas M. Schenck (født 14. november 1881, død 4. mars 1969) var en russiskfødt amerikansk filmstudiosjef og forretningsmann.
Schenck ble født i den russiske byen Rybinsk, men emigrerte til New York i 1893. Han kom i kontakt med forretningsmannen og filmpioneeren Marcus Loew på begynnelsen av 1900-tallet, og ble etterhvert en av hans nærmeste medarbeidere bak kinokjeden Loews Theatres og filmstudioet Metro-Goldwyn-Mayer. Da Loew døde i 1927 overtok Schenck kontrollen over Loews Theatres og MGM.
MGM nøt stor suksess under Schencks ledelse og hadde blant annet stjerner som Lon Chaney, Joan Crawford, Jean Harlow, Clark Gable, Spencer Tracy, Katharine Hepburn og Judy Garland. Schenck gikk av som sjef for MGM i 1955, men ble likevel værende som styreleder.
Sarehole
Sarehole er et område i Birmingham, England. Stedet var historisk en del av Yardley, Worcestershire som ble overført til Birmingham i 1911. Birmingham var klassifisert som en del av Warwickshire inntil 1974, og har siden vært en del av West Midlands.
W. H. Duignan's Worcestershire Place Names antyder at navnet kan stamme fra gammelengelsk Syrfe, "Tarmvriasal", og hyll, "høyde".
J. R. R. Tolkien bodde i Sarehole som barn på 1890-tallet. Området påvirket hans beskrivelse av det grønne, fredfulle område Hobsyssel, et sted fra hans bøker.
Hans Christian Bergersen
Hans Christian Bergersen (født 6. september 1916 i Knapper i Odalen, død 1. mars 2011 i Sørum) var en norsk billedhugger.
Hans Christian Bergersen var nummer tre i en søskenflokk på syv. Faren var lærer i Knapper. Da faren ble pensjonist flyttet familien til Frogner i Sørum. Hans Christian Bergersen var da nitten år gammel.
Etter to år på Romerike folkehøgskole tok han utdannelse som billedhugger først ved Statens håndverks- og kunstindustriskole (1935-1939) og dernest ved Statens kunstakademi (1941-1946). På kunstakademiet studerte han sammen med blant andre Anders Krigsvoll. Han laget en gipsbyste av Krigsvoll som venneforeningen til Trøndelag Teater fikk kjøpt i 2012. Bysten ble overrakt til teatret i anledning teatrets 50-årsjubileum, og står i dag i teatrets foajé.
Da han var ferdig med utdannelsen ble Bergersen ansatt ved Statens kunstakademi som lærer. Senere ble han utnevnt til lektor og deretter amanuensis ved samme institusjon. Han ble værende ved akademiet til han 67 år gammel gikk av for aldersgrensen i 1983. Deretter fortsatte han å arbeide ved akademiet som "pensjonistamanuensis" i ytterligere tre år. Støping og formlære var hans hovedfelt som underviser.
Ernst Hartwig
Carl Ernst Albrecht Hartwig (født 14. januar 1851 i Frankfurt, Tyskland; død 3. mai 1923 i Bamberg) var en tysk astronom.
Den 20. august 1885 oppdaget Hartwig en ny stjerne, S Andromedae (SN 1885A) i Andromedagalaksen, noe som var den første supernovaen oppdaget utenfor melkeveien. I 1882 oppdaget Hartwig Venuspassasjen i Argentina.
Skjermbildet
Skjermbildet er en norsk underholdningsserie som gikk på NRK Fjernsyn fra 1965 til 1966. Skjermbildet var et magasinprogram som bestod av ulike sketsjer, ofte av samfunnskritisk art.
Programmet fikk en del oppmerksomhet på grunn av Bjørn Sands samfunnskritiske innslag. De vakte forargelse hos deler av seerne og var en medvirkende årsak til at programmet ble nedlagt i 1966.
Moldovas parlament
Moldovas parlament (rumensk Parlamentul Republicii Moldova) er den lovgivende forsamling i republikken Moldova. Parlamentet har ett kammer med 101 medlemmer.
Den 23. mai 1991 ble Det øverste sovjet i republikken gitt et nytt navn. I 1994 ble det valgt et arbeidsparlament på 104 representanter. Fra 1998 ble det valgt 101 representanter til parlamentet. Av disse medlemmene blir 50 valgt med grunnlag i partienes stemmertall nasjonalt, mens 51 velges i valgkretser.
Valgperioden er fire år. I 2019 ble det likevel avholdt omvalg halvveis i valgperioden.
Moses Montefiore
'''Moses Haim Montefiore, 1. baronet av East Cliff Lodge''' (født 24. oktober 1784 i Livorno i storhertugdømmet Toscana, død 28. juli 1885 nær Ramsgate i Kent i Storbritannia) var en engelsk bankier og filantrop av sefardisk-jødisk opphav.
Bakgrunn
Moses Montefiore ble født i Livorno av London-baserte engelsk-jødiske foreldre og hørte til en gammel og ansett italiensk-jødisk slekt. Foreldrene Joseph Elias Montefiore og Rachel Montefiore hadde giftet seg et knapt år før hans fødsel. Moses var parets første barn. Som mange andre italienske jøder hadde familien tatt navn fra sitt herkomststed, som var den norditalienske byen Montefiore Conca i Emilia-Romagna. Ekteparet bodde allerede i London. Joseph Elias Montefiore måtte på forretningsreise til Italia, og hans hustru insisterte på å være med. Slik henger det sammen at Moses Montefiore ble født i Livorno, den by i Toscana der hans bestefar kom fra, og som familien hadde levende forbindelse med.
Karriere
Han grunnla tidlig et bankierhus i London som han styrte til 1824, og som innbrakte ham en stor formue. I 1812 ble han ved sitt ekteskap med Judith Cohen besvogret med Rothschildene. Han var i 1837 den første jøde som ble sheriff (Sheriff of London), og ble samme år opphøyet til ridder; ble i 1846 arvelig baronet og 1847 Deputy Lieutenant i grevskapet Kent.
Engasjement for jødene
Han vant særlig ry ved den utrettelige iver han viste for sine trosfeller i fremmede land, og den gavmildhet hvormed han alltid støttet dem. Etter sin første reise til Palestina i 1827 ble han til engasjert og sterkt troende som jøde, og satte seg fore å fremme jødisk emigrasjon til Israels land (Eretz Israel) finansielt og ved industrielle og landbruksmessige bosetninger.
Fra 1835 til 1874 var han formann for det jødiske representantskap i London; dette ble den viktigste jødiske institusjon i England.
I tidsrommet fra 1827 til 1875 foretok Montefiore i alt syv reiser til Palestina, som regel ledsaget av sin hustru, idet han søkte dels å sikre jødene mot overgrep fra muslimer, dels å fremme deres utdannelse til landbruk og håndverk.
I 1840 besøkte han Kairo og Konstantinopel i anledning av den store jødeforfølgelse i Damaskus. Sammen med franskmannen Adolphe Crémieux og orientalisten Salomon Munk aktet han å formidle i Damaskusaffæren. Det lyktes de med. Etter ukelange forhandlinger ned den egyptiske guvernør kunne det utvirkes løslatelse av de beskyldte jøder fra Damaskus, og likeså utvirkes en rettslig likestilling for de egyptiske jøder med andre religiøse grupper.
I 1846 reiste han til Sankt Petersburg for å bevege keiser Nikolaj til å stanse med de strenge forholdsregler mot jødene i grenseområder der; det kunne horhimdres at den russiske militærmakt til ordre om å gjennomføre aksjoner. I 1857 lot han bygge utenfor Gamlebyen i Jerusalem tyve hus (nabolaget Mishkenot Sha'ananim nær Sionfjellet) og en tyve meter høy vindmølle – i den skulle det senere bli kunstnerbolig for forfatterstipendiater.
Også forfølgelsene i Marokko i 1863 og i Romania i 1867 satte ham i bevegelse uten å akte på sin høye alder.
Hans 100-års fødselsdag i 1884 ble feirets under stor høytidelighet (40.000 lykkønskningsbrev eller -telegrammer).
Idet han ikke etterlot seg noen etterkommere, utslukket hans baronet-tittel ved hans død i 1885.
EM i friidrett innendørs 2019 – Høydehopp menn
Høydehopp for menn under EM i friidrett innendørs 2019 ble arrangert i Glasgow 1. mars 2019 kl 12:30 (kvalifisering) og 2. mars kl 18:00 (finale) lokal tid.
Kvalifisering
Kvalifisering: Direktekvalifiseringskravet var 2,28 m (Q) eller å være blant de 8 beste utøverne (q) gikk videre til finalen.
Lordopini
Lordopini er en gruppe av snutebiller med middels lang snute. Billene lever på levende planter.
Utseende
Middelsstore, avlange, brunlige til svarte snutebiller, gjerne med lyse tegninger på dekkvingene. Snuten er middels lang, noe flat. Kropen er gjerne kraftig punktert. Noen arter har metallisk glans.
Levevis
Denne underfamilien går på levende planter.
Utbredelse
Gruppen er utbredt i Mellom- og det nordlige Sør-Amerika.
Sekkingstad AS
Sekkingstad AS er en bedrift startet i 1923 som er en aktør innen produksjon, og distribusjon av laks og ørret. Bedriften har tilhold på Sotra.
Historie
Selskapet består av to tradingselskaper, Sekkingstad AS og Skagerak Salmon AS, og to foredlingsfabrikker, Fjord Processing AS og Skagerak Processing AS.
Sekkingstad AS er familieeid og har vært drevet av familien Sekkingstad gjennom generasjoner. Det eies og drives i dag av Bård Sekkingstad, som er tredje generasjon.
Eksterne lenker
https://sekkingstad.no/
https://www.linkedin.com/company/sekkingstad-as
Vidjajevo
Vidjajevo (russisk: Видяево) er en lukket by i Murmansk oblast på Kolahalvøya. Byen hadde 5 771 innbyggere ved folketellingen i 2010 og 6 307 i 2002.
Joseph Sebag-Montefiore
Sir Joseph Sebag-Montefiore, opprinnelig Joseph Sebag (født 29. august 1822 i London; død 19. januar 1903 samme sted), var en britisk bankier og politiker.
Han var sønn av Solomon Sebag og hans hustru Sarah Montefiore. Den 29. august 1885 ble hans slektsnavn ved kongelig bevilling utvidet med morens slektsnavn til Sebag-Montefiore. Han giftet seg med Adelaide Cohen, datter av Louis Cohen og Rebecca Floretta Keyser, i juni 1851.
Han var nevø av og arving etter Moses Montefiore. Han bekledte en lang g rekke offenlige embeder, blant annet i 1889 Justice of the Peace (J.P.) for Kent og the Cinque Ports, Lieutenant of the City of London, High Sheriff of Kent. I lengre tid var han regjeringsanerkjent representant for de engelske jøder. Fra 1894 til 1902 var han president for Londons spansk-portuguisiske jøders menighetsråd. Han blw adlet i 1896 (Knight Bachelor).
Kaia Bruland-Nilssen
Kaia (egentlig Karen Gunhilde) Bruland-Nilssen (født 7. mai 1868 i Arendal, død 18. januar 1950) var en norsk forfatter, oversetter og redaktør.
Hun var datter av skomakermester Thorsten Michelsen og Hanne Malene født Hansen. Hun fikk navnet Bruland fra sin stefar, gullsmed Nils Bruland. Hun var gift med Henrik Nilssen, som utga bladet «Skogstjernen» fra 1895. Kaia Bruland-Nilssen skrev mange tekster som ble trykket i Skogstjernen.
Cato André Olsen
Cato André Olsen (født 21. februar 1967) er en norsk heavy metal gitarist, også kjent under artistnavnet Cat Andrew.
Kaia Bruland-Nilssen
I 1903 utga hun boken Aagot Vangen - et livsbillede på B. Omtvedts Forlag. Denne boken fra 1903 var en biografi i roman-form om den unge billedhuggeren Aagot Vangen.
I 1909 begynte hun som redaktør i bladet «Hjemmets Ven», en stilling hun hadde til 1917. I perioden 1911-1914 var hun også redaksjonssekretær i tidsskriftet «Hver 8. Dag».
Bøkene hennes fikk svært gode anmeldelser, og kom til dels i flere opplag. Flere av bøkene ble oversatt til engelsk og svensk.
Cato André Olsen
I senere tid har Cato André Olsen laget supportersangen «særping» som er å finne på Sarpsborg 08 Fotballforening sitt supportersangalbum.
Namaini
Namaini er en gruppe av snutebiller. Billene lever på levende planter.
Utseende
Små (1,5-5 millimeter), brede, tett skjellkledte, gjerne matt brunlige snutebiller med ganske kort, bred snute. Kroppen har oppstående, korte børster. Artene har reduserte flygevinger.
Levevis
Denne underfamilien går på levende planter, og larvene utvikler seg som oftest i blomster, frukter eller frø. Denne gruppen har et delvis underjordisk levesett.
Utbredelse
Gruppen er utbredt i det sørlige Afrika (Sør-Afrika, Namibia).
Vitenskapsåret 790
Vitenskapsåret 790 er en oversikt over hendelser, prisvinnere, fødte og avdøde personer med tilknytning til vitenskap i 790.
Enkeltdistanse-NM på skøyter 1991
Enkeltdistanse-NM på skøyter 1991 ble avholdt på Savalen kunstisbane på Savalen i Tynset den 28., 29. og 30. desember 1990.
Savalen Sportsklubb var vertsarrangør av mesterskapet.
Naval Group
Naval Group er en fransk industrivirksomhet som har spesialisert seg i sjømilitære fartøyer og marin fornybar energi. Virksomheten sysselsetter ca. 13 000 mennesker i 18 land.
Olive Ann Beech
Olive Ann Beech (født 25. september 1904 død 6. juli 1993 i Wichita Kansas) var en amerikansk forretningskvinne og flyprodusent.
Naval Group
Naval Group, et særlovselskap der den franske stat har en 62,49% eierandel, Thales 35%, de ansatte 1,64% og selskapet selv 0,87%, er etterfølgeren til den franske marinens verft og DCNS.
Olive Ann Beech
Olive Ann Beech dannet sammen med sin mann Walter Beech selskapet Beech Aircraft Company 1. april 1932. Da Walter Beech ved starten av andre verdenskrig ble alvorlig syk overtok hun ledelsen av selskapet. Da han døde i 1950 fortsatte hun ikke bare driften, men lyktes i å ekspandere selskapet.
Da selskapet senere ble slått sammen med Raytheon tok hun plass i det nye selskapets styre.
Hun ble tildelt Wright Brothers Memorial Trophy i 1980 for sitt bidrag til den amerikanske flyindustrien.
Referert smerte
Referert smerte er smerte som man føler kommer fra et annet sted enn der man egentlig har vondt hvilket skjer fordi hjernebarken feiltolker hvor nervesignalene kommer fra. For eksempel vil nyrestein hos menn ofte gi smerter i pungen. Som regel er smerte fra innvollsorganer er vanskeligere å lokalisere enn smerter fra for eksempel huden.
Børstad Gård
Børstad Gård består av Østre Disen og Børstad er en matrikkelgård (gnr. 4) i tidligere Vang, nå Børstad i Hamar kommune. Østre Disen ble i 1850-årene slått sammen med Børstad, og de to gardene fikk da felles gardsnummer i matrikkelen. Også Kluke (bnr. 2) er en gammal gard som er lagt under Børstad. Den samla eiendommen var rundt 1900 en av de største gardene i Vang. Litt seinere begynte imidlertid utparselleringa, slik at tallet på bruksnummer økte fra 9 i 1903 til 82 i 1950.
Solsidan
Solsidan kan vise til:
Anette Mortensen
Anette Mortensen (født 22. mars 1978 i Strøby Egede ) er en dansk lokalpolitiker for Venstre. Hun var borgermester i Stevns kommune 2018–2021.
Hestesport under Sommer-OL 2020 – Sprangridning
Hestesport under Sommer-OL 2020 – Sprangridning ble arrangert i Baji Koen Equestrian Park fra 3. til 4. august 2021.
Saltsjöbanan
Saltsjöbanan (opprinnelig Stockholm-Saltsjöns Järnväg - SSnJ) er en rundt 18,6 kilometer lang jernbanelinje som går mellom Slussen i Stockholm og Saltsjöbaden i Nacka. Banen har 18 stasjoner og holdeplasser, og blir trafikkert av lokaltoget som linje 25 og 26 for Storstockholms Lokaltrafik (SL). En vanlig vinterhverdag reiser rundt 19,000 med Saltsjöbanan.
Historie
Banen ble åpnet 1. juli 1893, og ble etablert i forbindelse med utbyggingen av Saltsjöbaden. Knut Agathon Wallenberg ville gjøre Saltsjöbaden til et eksklusivt badested. Saltsjöbanan var nødvendig for å for å skape enkle kommunikasjoner til og fra Stockholm. Banen ble bygget med 1,430 mm bredt normalspor, tilsvarende som på hovedbanenettet. I 1913 ble sidebanen fra Igelboda til Solsidan åpnet.
Banen ble opprinnelig drevet av Järnvägs AB Stockholm-Saltsjön, under ledelse av familien Wallenberg. Banen var helt fra begynnelsen svært lønnsom, blant annet på grunn av den godstrafikk som Wallenbergfamiliens virksomheter i Nacka sørget for, for eksempel Atlas Diesel og dampturbinfabrikken AB de Lavals Ångturbin, og andre.
Banen hadde opprinnelig endestasjon noen hundre meter øst for Slussen, hvor det ble reist en stasjonsbygning i 1914, som i dag kalles Sjömansinstitutets hus. I forbindelse med utbyggingen av det nåværende anleggene i Slusseen, ble det i 1935 godkjent av de politiske myndighetene at Saltsjöbanan ble forlenget inn i anlegget under bakken i Slussen, og fra 1936 ble endestasjonen flyttet til dagens plassering.
I Saltsjöbaden var Dalaröbryggan opprinnelig endestasjon fram til 1947, men denne ble lagt ned i forbindelse med at Saltsjøbaden stasjon ble flyttet lengre nordøst.
Fram til 1913 ble trafikken drevet med damplokomotiv, deretter ble den elektrifisert, som en av de første i Sverige. I forhold til hva som var vanlig i Sverige hadde den en uvanlig spenning 1,500 V likestrøm, selv om dette var mer vanlig i andre land. I 1976 ble spenningen endret til 750 V likestrøm, tilsvarende som på t-banen, samtidig som at det ble tatt i bruk andre togsett etter modell av t-banetogene.
I 1964 ble virksomheten en del av det nye selskapet Storstockholms Lokaltrafik. Driftselskapet var fram til 2012 Veolia Transport, da Arriva Sverige AB fikk dagens driftsavtale som løper fram til august 2020, med mulighet til forlengelse til 2024. .
Linjer
Saltsjöbanan har to linjer. Den ene går fra Slussen over Igelboda til Saltsjöbaden. Fra Igelboda går det også en linje til Solsidan. I Slussen er det overgang til Stockholms tunnelbane.
Saltsjöbanan inngår i SLs trafikksystem og opereres fra kl 05 om morgenen til klokken 01 om natten. Toget stopper normalt ved alle stasjonene og vanligvis i 20 minutters intervaller på dagtid på hverdager og vanligvis også om kvelden og i helgene. I rushtrafikken kan det være hyppigere avganger og noen tog er ekspress som ikke stanser ved alle stasjonene.
Banen er hovedsakelig enkeltsporet, noe som begrenser mulighetene til hyppigere avganger.
Jules Arnous de Rivière
Jules Arnous de Rivière (1830–1905) var blant Frankrikes sterkeste sjakkspillere fra seint på 1850-tallet til seint på 1870-tallet.
Sjakk-karriere
Arnous spilte flere treningspartier mot Paul Morphy på Café de la Régence i 1858 og 1863. Han vant flere matcher, som i London 1860 med 5:2 mot Thomas W. Barnes. Samme år slo han Paul Journoud 7:1 og i Paris 1867 Johann Jacob Löwenthal med sifrene 2:0. I Paris 1883 tapte han for Mikhail Tsjigorin med 4:5. Under Verdensutstillingen i Paris 1867 deltok Rivière mot tidas beste sjakkspillere og havnet på sjetteplass, dvs. en god plassering i mellomsjiktet.
Rivières beste historiske Elotall er beregnet til 2563 (august 1883).
Rivière var også aktiv som sjakkforfatter og sjakkjournalist. Han gav i lengre tid ut sjakktidsskriftet La Régence.
Sjonguj
Shonguy (Шонгуй) er et (et bebodd område) under den administrative jurisdiksjon av den av Kildinstroy i Kolsky-Distriktet i Murmansk Oblast, Russland, lokalisert på Kola-Halvøya. Befolkning: 1,038 (2010 Folketelling).
Mektige skip
En typisk episode følger mannskapet på et bestemt fartøy når det forbereder seg til å legge ut på en reise og avsluttes ved slutten av reisen eller når en bestemt jobb er fullført. De operative egenskapene og de tekniske aspektene ved skipet har stor betydning i serien, mens medlemmer av skipets mannskap gir et innblikk i livet til sjøs og gir et menneskelig perspektiv. Serien bruker også datagenerert animasjon for å vise scener som ellers ville vært uoppnåelige, for eksempel undervannsoperasjoner.
Serien ble startet etter suksessen med en engangsspesial på Discovery Channel med tittelen Inside Queen Mary 2. Serien har vist et omfattende utvalg av forskjellige typer skip, blant annet cruiseskip, et hangarskip, fiskebåter, mudderskip og ulike typer lasteskip, marine- og spesialskip.
Mektige cruiseskip er en spin-off-serie med fokus på cruiseskip som ble sendt for første gang i slutten av 2014. Mektige fly er en spin-off-serie i samme format, men med fly i stedet for skip.
Serafino Dubois
Liv og karriere
Dubois vokste opp og bodde i Roma størstedelen av livet.
I Roma 1846 målte Dubois krefter med Marmaduke Wyvill, men var underlegen i partier uten forgaver. I de neste to årtiene spilte Dubois en rekke matcher og kunne måle seg mot de sterkeste spillerne. Den nøyaktige spillestyrken hans er vanskelig å vurdere, spesielt fordi han var vant til de særegne italienske sjakkreglene og hadde problemer med å tilpasse seg det internasjonale regelsettet. I sine mest aktive år var Dubois likevel en av de beste spillerne i verden.
I 1855 og 1856 spilte Dubois mot ledende mestre på Café de la Régence i Paris, og slo da Jules Arnous de Rivière i en større match med sifrene +22 =3 −8.
I 1863 slo Dubois seg ned i Nederland. På grunn av helseproblemer flyttet han tilbake til Roma allerede to år etter og drev deretter stort sett med sjakklitteratur.
Dubois' forsøk på å leve av sjakken ble dels hindret av at de italienske sjakkreglene avvek en del fra internasjonale regler. Av stor betydning for åpningsteorien var den italienske regelen om «fri rokade». Denne innebærer at konge og tårn kan plasseres på flere mulige felt under rokaden, deriblant den andre brikkens opprinnelige posisjon, dvs Te1 og Ka1/Kh1. Videre eksisterte ikke en passant-regelen i Italia, og under bondeforvandlingen kunne bonden bare omvandles til brikker som allerede var slått ut. Dersom ingen av ens egne brikker var slått ut, måtte bonden beskyttes så lenge den sto i vent på omvandlingsfeltet.
I Dubois' levetid ble det arbeidet for enhetlige sjakkregler og han selv engasjerte seg sterkt og lenge for at de italienske reglene skulle gjøres internasjonale, spesielt var han opptatt av å få gjennom regelen om fri rokade. I 1880-årene gikk Italia likevel over til de moderne, gjeldende reglene. Dubois' sterke engasjement ble på sett og vis hemmende for italiensk sjakk fordi den forsinkede overgangen førte til at landets tidligere ledende stilling var tapt.
Epitoxus
Epitoxus er en slekt av stumpbiller.
Bodil Malmsten
Bodil Malmsten (født 19. august 1944 i Bjärme i Jämtland, død 5. februar 2016 i Stockholm) var en svensk forfatter, dramatiker, lyriker, kulturskribent og blogger.
Koreoxyomus
Koreoxyomus er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.
Epitoxus
Utseende
Små til middelsstore, bredt til avlangt ovale, ganske flate stumpbiller, gjerne mørke. Dekkvingene har tydelige punkstriper bare på sidene og dekker ikke hele bakkroppen.
Bodil Malmsten
Familie
Bodil Malmsten var sønnedatter av den kjente svenske møbeldesigneren Carl Malmsten. Farfaren mottok den kongelige svenske medaljen «Litteris et Artibus» i 1926; i 2010 ble Bodil Malmsten tildelt den samme hedersbevisningen. I unge år var hun en tid au pair.
Forfatterskap
Hun debuterte som forfatter i 1970. Flere av romanene hennes hadde selvbiografiske trekk, ikke minst gjaldt det bøkene hun skrev etter at hun flyttet til Bretagne i Frankrike. Hun fikk et litterært gjennombrudd med boken Priset på vatten i Finistère. Boken beskriver prosessen med å etablere seg på et nytt sted, i et nytt land:"Jag bor i Finistère för att jag har flyttat hit. Det är ingen slump, det finns ingen slump för en erfaren kvinna.""Den som finner sover med öppna ögon.""Ett par månader, längre tid tar det inte. Jag lämnade landet där jag levt i femtiofem år, det var dags. Berusad av frihet körde jag, sökte inte men fann Finistère. Inte långt ifrån Brest började det brännas och sen dröjde det inte länge innan jag stod inför den bit av paradiset som är min."Mens hun bodde i Finistère opprettet hun en blogg som senere dannet utgangspunkt for utgivelsen av hennes såkalte «loggbøker». I bloggpostene, loggbøkene og andre utgivelser ga hun ofte uttrykk for sine politiske synspunkter og for sin frustrasjon over politikk og byråkrati i sine to hjemland Sverige og Frankrike.
Film
Bodil Malmsten hadde en mindre rolle, som middagsgjest, i den norske regissøren Anja Breiens film Den allvarsamma leken fra 1977.
Koreoxyomus
Levevis
Arten er funnet i eikeskog i ca. 900 meters høyde. Voksne biller finnes både om høsten og i juni, så de overvintrer trolig som voksne. Ellers er lite kjent om biologien deres.
Epitoxus
Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. De er rovdyr som lever av andre insekter, for eksempel fluelarver eller billelarver. Mange arter finnes på møkk eller åtsel. Noen arter, som gjerne er flate på form, lever under barken på døde trær. En del arter har spesialisert seg på barkbiller. Disse er tynne og sylindriske slik at de kan komme til i barkbillenes ganger. Noen arter er knyttet til reir av gnagere eller fugler.
Utbredelse
Slekten forekommer i Afrika og Sørøst-Asia.
Koreoxyomus
Utbredelse
Arten lever (som det går fram av navnet) i Korea.
Cadusii
Cadusii (gresk: Καδούσιοι, Kadoúsioi) var et oldtidens iransk folk som levde i det nordvestre Iran.
Reichardtia
Reichardtia er en slekt av biller som tilhører familien stumpbiller (Histeridae).
NRK Fjernsynets sendeskjema for 1966
NRK Fjernsynets sendeskjema for 1965 er en oversikt over alle programmene som ble sendt på og bevart av NRK Fjernsynet i 1966. Programoversikten er hentet fra Arbeiderbladet og Tv-guiden på NRK TV til. Listen tar kun for seg hvilke programmer som er tilgjengelige på NRKs strømmetjeneste, NRK TV. NRK har publisert 277 programmer fra 1966, med unntak for innslag i Dagsrevyen og Kveldsnytt som ikke er publisert pr. 19.12.2019. Tomme kolonner er der TV-guiden på NRK TV har indikert at et program er publisert, men som på grunn av en feil hos NRK ikke er lenket til fra TV-guiden
Cadusii
Geografi
Kadusiene (latinsk: cadusii) levde i Cadusia – et fjellrikt distrikt i Media Atropatene ved Kaspihavets sørvestre bredder, mellom latitudene 39° og 37° Nord. Distriktet ble sannsynligvis avgrenset mot nord av elven Cyrus (nå Kura i Aserbajdsjan, historisk kjent som Arran og Albania); i sør av elven Mardus (dagens Sefid Rud), og tilsvarer de moderne iranske provinser Gilan og Ardabil.
De beskrives av Strabo som et krigersk fjellfolk som for det meste kjempet til fots, og dyktige med korte spyd (pilum). Det kan tenkes at navnet Gelae (gilittene) – en stamme som knyttes til cadusii, er det som går igjen i det moderne Gilan.
Kaduserne (cadusii) nevnes ikke i noen kaukasiske kilder, eller i kilder fra Mindøsten; de kjennes bare fra greske og latinske kilder.
Super Bowl LI
Super Bowl LI var en amerikansk fotballkamp i NRG Stadium i Houston i Texas 5. februar 2017, som avgjorde ligamesteren for National Football League (NFL) for -sesongen. Etter å ha ligget under med 25 poeng (28–3) i tredje kvarter slo American Football Conference-mesterne (AFC) New England Patriots National Football Conference-mesterne (NFC) Atlanta Falcons 34–28 på overtid. Kampen blir derfor ofte referert til som «28–3». Patriots' comeback på 25 poeng er det største i Super Bowls historie, og Super Bowl LI var den første gangen kampen ble avgjort på overtid.
Det var Patriots' femte seier som løftet dem til delt andreplass med Dallas Cowboys og San Francisco 49ers for flest Super Bowl-seiere, da kun bak Pittsburgh Steelers med seks. Etter å ha avsluttet seriespillet 14–2 satte Patriots en rekord med sin niende Super Bowl-kamp, andre på tre år, og syvende under hovedtrener Bill Belichick og quarterback Tom Brady. Falcons nådde kampen etter å ha gått 11–5 i seriespillet og prøvde å sikre sin første Super Bowl-sier etter å ha tapt sin eneste tidligere sjanse i Super Bowl XXXIII.
Etter ingen scoringer i første kvarter fikk Atlanta 21 poeng før New England scoret et field goal med to sekunder igjen av andre kvarter, som gav Falcons en 21–3 ledelse til halftime. Falcons økte ledelsen til 28–3 halvveis inn i tredje kvarter da quarterback Matt Ryan fullførte sin andre touchdownpasning. Patriots scoret så 25 poeng på rappen og utlignet til uavgjort, 28–28, med 57 sekunder spilletid gjenstående. New England vant myntkastet for overtid, mottok avsparket, og scoret en 2-yard touchdown på løp med running back James White etter et 75-yard drive. Da kampen var over hadde over 30 individuelle og lagrekorder for Super Bowl enten blitt slått eller tangert. Whites 14 mottakelser og 20 poeng (fra 3 touchdowns og en 2-point conversion) var blant de slåtte rekordene. New England Patriots quarterback Tom Brady, som også slo kamprekorder for Super Bowl med 43 fullførte pasninger, 62 pasningsforsøk og 466 pasningsyards, satte rekorder da han ble den eldste spilleren til å vinne Super Bowl MVP, som også var hans fjerde og en ny rekord; han slo selv begge rekordene i Super Bowl LV.
Fox' dekning av kampen tiltrakk 111,3 millioner seere, noe lavere enn fjorårets 111,9 millioner, mens det totale antallet seere for hele eller deler av kampen satte en rekord med 172 millioner. Gjennomsnittlige seertall for halftime-showet, hvor Lady Gaga var headliner, var høyere, på 117,5 millioner. Dagen etter ble kampen hyllet som tidenes beste Super Bowl av flere mediekanaler.
Valg av vertsby
NFL valgte stadion for Super Bowl 50 og Super Bowl LI under eiernes vårmøte i Boston 21. mai 2013. Den 16. oktober 2012 annonserte NFL at Reliant Stadium, som ble omdøpt til NRG Stadium i 2014, var en finalist for Super Bowl LI. Houston konkurrerte så mot andreplass for retten til å avholde Super Bowl 50: Hard Rock Stadium i Miami Gardens i Florida. Sør-Floridas søknad for begge Super Bowls var avhengig av at stadionet ble oppusset. Den 3. mai 2013 nektet delstatsforsamlingen i Florida å finansiere renoveringen, som hadde stor effekt på Miamis sjanser. NFL valgte til slutt Houston som vert for Super Bowl LI.
Diyarbakırfestningene
Diyarbakırfestningene er historiske festninger i byen Sur i provinsen Diyarbakır i Tyrkia. Festningsanlegget består av en indre og en ytre festning. Festningene ble bygd i midten av det 6. århundre f.Kr. under kong Tigranes og under Yervanduni av Orontid-dynastiet. Bortsett fra den kinesiske mur er festningene den bredeste og mest komplette beskyttende mur i verden.
Super Bowl LI
Valg av vertsby
Dette var andre gang et Super Bowl ble arrangert i NRG Stadium, etter Super Bowl XXXVIII i 2004 hvor New England Patriots møtte den sesongens vinner av NFC South Carolina Panthers. Det var også tredje gang kampen ble arrangert i Houston da Super Bowl VIII ble arrangert i Rice Stadium i 1974. Ettersom at baseballaget Astros nådde World Series åtte måneder senere ble Houston den fjerde byen til å ha Super Bowl og Fall Classic i samme kalenderår, etter San Diego (1998), Detroit (2006) og Arlington i Texas (2011), og den første av de fire til å vinne et Major League Baseball-mesterskap.
Mesostylini
Mesostylini er en gruppe av snutebiller. Billene lever på levende planter.
Som De vil
Som De vil er en norsk underholdningsserie som gikk på NRK Fjernsyn i 1967. I denne serien fikk representanter fra ulike politiske partier være med på å forme programmet. Programleder var Bjørn Sand.
Super Bowl LI
Kontrovers rundt proposition 1
Proposition 1, en vedtekt som ville ulovliggjort diskriminering basert på seksuell legning eller kjønnsidentitet innen boligmarkedet, ansettelse, kommunale boliger og kontraktforhandlinger med byen, ble nedstemt (60,97% mot ) under valget 3. november 2015. NFL annonserte i etterkant at de ikke kom til å endre på planene for Super Bowl LI. Houston Texans' eier Bob McNair donerte $10 000 til Campaign for Houston, en organisasjon som var mot vedtekten, som han senere trakk tilbake.
Mesostylini
Utseende
Små til middelsstore (3-9 millimeter), avlange, skjellkledte snutebiller med kort, bred snute. Kjevene (mandiblene) har en påfallende lobe som er synlig på yttersiden av snutespissen.
Kızıltepe (distrikt)
Kızıltepe er et distrikt i provinsen Mardin i Tyrkia som har byen Kızıltepe som sitt sete. Distriktet hadde en befolkning på 263,938 i 2021 og er det mest folkerike distriktet i provinsen.
Mesostylini
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Super Bowl LI
New England Patriots
Brady gikk glipp av de fire første kampene i sesongen etter en hendelse fra sluttspillet i 2014 senere kjent som Deflategate. Jimmy Garoppolo og Jacoby Brissett startet to kamper hver mens Brady var borte. Da suspensjonen var over tok Brady over og ble utvalgt til sitt 12. Pro Bowl, med 3 554 pasningsyards, 28 touchdownpasninger og kun to interceptions. Med en passer rating på 112,2 var han nummer to i NFL. Lagets ledende receiver var Julian Edelman, som tok imot 98 pasninger for 1 106 yards og hadde 135 yards på punt returns. Wide receivere Chris Hogan (38 mottakelser for 680 yards) og Malcolm Mitchell (32 mottakelser for 401 yards) var også viktige mottakere. Gronkowski tok imot 25 pasninger for 540 yards før han ble slått ut av sesongen med en ryggskade i uke 13. Tight end Martellus Bennett tok over for ham og tok imot 55 pasninger for 701 yards, og ledet laget med syv mottatte touchdownpasninger. Running back LeGarrette Blount ledet laget på bakken med 1 168 yards på løp og ledet ligaen med 18 touchdowns. I pasningssituasjoner var laget avhengige av running back James White, som tok imot 60 pasninger for 551 yards og hadde 166 yards på løp. Running back Dion Lewis var også verdifull for angrepet, med 283 yards på løp og 17 mottakelser for 94 yards.
Reichardtia
Utseende
En middelsstor (ca. 5 millimeter), bredt sylindrisk, blankt svart stumpbille. Beina har sterkt utvidete, rødlige legger som har en tett kam av butte pigger langs bakkanten.
Mesostylini
Utbredelse
Gruppen er utbredt i Sentral-Asia, dessuten én slekt i de Forente Arabiske emiratene.
Diyarbakırfestningene
Festningene ble foreslått vernet av UNESCO i 2000, og ble registrert som et verdensarvsted i 2015 sammen med Hevselhagene.
Reichardtia
Levevis
Arten lever på sandstrender der den kan finnes under oppskylte alger, ved død fisk eller negravet i sanden.
Utbredelse
Arten er utbredt på New Zealand.
Catharina Stopia
Catharina Stopia (død mot slutten av 1650-tallet) var Sveriges første kvinnelige diplomat og verdens første kvinnelige borgerlige ambassadør.
Catharina Stopia var datter av Zacharias Stopius, fra Riga i det som den gang var polsk land, men som ble lagt under Sverige i 1621. Hun ble gift med den diplomatiske agenten Johan Möller som ble adlet i 1631 og deretter flyttet til Liljenhagen i Ingermanland. Han var i tjeneste i Moskva da han døde i 1632, og Catharina fikk da fullmakt av riksrådet for å fortsette ektemannens arbeide som svensk ambassadør i Russland. Dette var før svenske kvinner tol ektemannens etternavn; hun var dermed i dette embedet fortsatt Catharina Stopia.
Super Bowl LI
New England Patriots
Til tross for at de byttet All-Pro outside linebacker Jamie Collins til Cleveland Browns midt i sesongen var Patriots' forsvarsrekke ledet av tackle Trey Flowers, som var #1 på laget med syv quarterback sacks, og Jabaal Sheard som hadde fem sacks. Linebacker Dont'a Hightower ble utvalgt til sitt første Pro Bowl og ble utvalgt til All-Pros andrelag, med 65 taklinger og 2,5 sacks. Linebacker Rob Ninkovich var også viktig for laget, med 34 taklinger, to fumbles forårsaket og fire sacks. I Patriots' secondary ledet cornerback Malcolm Butler laget med fire interceptions, mens Logan Ryan ledet laget i taklinger og snappet opp to interceptions. Safety Devin McCourty var nummer to på laget med 83 taklinger og hadde én interception, og ble valgt til sitt tredje Pro Bowl. Laget hadde også en solid forsvarsspiller på special teams, Matthew Slater, som ble utvalgt til Pro Bowl for sjette sesong på rad.
Aagot Vangen
Aagot Vangen (født 29. juni 1875 i Stor-Elvdal, død 29. juli 1905 i Drøbak) var en norsk billedhugger.
Faren Ola Vangen var jernbaneingeniør, og familien flyttet i 1875 til Kongsvinger der hun vokste opp. Hun ble konfirmert i Vinger kirke 1891.
I 1895 begynte hun på «Tegneskolen». I 1896 dro hun til Paris for å fortsette sin utdannelse der. Vangen begynte på Académie Julian under ledelse av billedhugger Denys Puech (1854-1942). Allerede etter tre måneder vant den 21 år gamle Vangen Julian-akademiets medalje ved en konkurranse.
I barndomsbyen Kongsvinger står Vangens skulptur "Sittende pike" fra 1897 i Bankparken.
I 1902 vant hennes bidrag til konkurransen om «Abelmonumentet» som skulle reises i Oslo (daværende Kristiania), annenpremie bak forslaget fra Ingebrigt Vik. Vangens utkast bar tittelen «Hans Petter». Gustav Vigeland hadde innlevert det forslaget som konkurranse-juryen likte best, men Vigelands bidrag var ikke i tråd med konkurransereglene som var oppsatt på forhånd og kunne derfor ikke premieres. Juryen anbefalte likevel ingen av de premierte utkastene oppført. Jurymedlemmet Andreas Aubert skrev etter juryavgjørelsen til Vik at det ble diskutert hvorvidt Vigeland skulle få oppdraget eller VIk og Vangen skulle få konkurrere seg imellom med nye forslag. Det var Vigeland som til slutt fikk ansvaret for monumentets utførelse.
Forfatteren Kaia Bruland-Nilssen utga i 1903 en biografisk roman om Aagot Vangen.
Liste over presidentene for Portugals korporativkammer
Presidenten for Portugals korporativkammer for leder for ett av kamrene i nasjonalforsamlingen under Estado Novo. Det hadde imidlertid en rådgivende og ikke lovgivende funksjon.
Super Bowl LI
New England Patriots
Ved å nå Super Bowl LI satte Patriots en rekord med sitt niende Super Bowl, samt lagets syvende i de siste 16 årene under Brady og hovedtrener Bill Belichick. patriots hadde spilt i det eneste andre Super Bowl avholdt i NRG Stadium; de vant Super Bowl XXXVIII over Carolina Panthers 32–29 13 år tidligere. Patriots gikk inn i Super Bowl LI med et sammenlagresultat på 4–4 i sine åtte siste Super Bowls, hvor alle fire seierne og to av nederlagene var under Belichick og Brady.
Med Super Bowl LI satte Belichick en rekord med sitt syvende Super Bowl som hovedtrener etter å ha delt rekorden på seks med Don Shula. Det var hans tiende Super Bowl totalt, og satte dermed en ny rekord etter å ha delt den med ni med Dan Reeves. Dette var Bradys syvende Super Bowl, flere enn noen annen spiller i Super Bowls historie.
Atlanta Falcons
Atlanta Falcons, i sitt andre år med hovedtrener Dan Quinn, avsluttet 2016-sesongen 11–5 og hadde andre seed i NFCs sluttspill. Laget hadde ikke klart å kvalifisere seg for sluttspillet de tre siste sesongene.
Falcons hadde et solid angrep og ledet NFL med 540 poeng. Matt Ryan, i sitt niende år, ble utpekt til NFL MVP, AP NFL Offensive Player of the Year Award, ble utvalgt til sitt fjerde Pro Bowl og ledet ligaen med en passer rating på 117,1. Selv om han bare var #9 i fullførte pasninger (373) var han nummer to i både pasningsyards (4 944) og touchdowns (38). Hans beste receiver var Julio Jones, som tok imot 83 pasninger for 1 409 yards (#2 i NFL) og seks touchdowns. Ryan hadde flere muligheter, som Mohamed Sanu (59 mottakelser for 653 yards) og Taylor Gabriel (35 mottakelser for 579 yards og seks touchdowns). Pro Bowl running back Devonta Freeman ledet laget på løp med 1 078 yards, 11 touchdowns og 4,8 yards per løp. Han var også en solid receiver med 54 mottakelser for 421 yards og 11 touchdowns totalt. Falcons hadde også en bra special teams-gruppe under veteranen Eric Weems som kick returner. Hans 24 punt returns for 273 yards gav ham 6. flest yards per return i NFL (11,4), og han hadde 391 yards på kickoff returns. Pro Bowl kicker Matt Bryant ledet ligaen i scoring med 158 poeng og var nummer 3 i prosentandel scoringer på field goals med 91,8%. På angrepsrekken hadde Atlanta center Alex Mack, som ble utvalgt til sitt fjerde Pro Bowl.
Falcons' forsvarsrekke var ledet av defensive ends Adrian Clayborn, som hadde fem sacks og plukket opp en fumble, og veteranen Dwight Freeney, som er #18 i sacks noensinne i NFL (122,5). Bak dem var linebacker Vic Beasley lagets eneste Pro Bowler på forsvar, som ledet NFL i sacks med 15,5; han forårsaket også seks fumbles. Nykommer linebacker Deion Jones var også solid og ledet laget i taklinger (108) og interceptions (tre). Falcons' secondary bestod av safety Keanu Neal, som hadde 106 taklinger og forårsaket fem fumbles. Safety Ricardo Allen hadde 90 taklinger og to interceptions. Samlet var forsvaret rangert som #27 i ligaen på poeng tillatt (406).
Det var Falcons' andre Super Bowl-kamp noensinne, etter å ha tapt i Super Bowl XXXIII i januar 1999 mot Denver Broncos.
Sluttspillet
Patriots, som første seed i AFC, begynte sluttspillet med seier over fjerde seed Houston Texans i divisjonsrunden, 34–16. Uken etter, i AFC Championship Game, slo Patriots tredje seed Pittsburgh Steelers 36–17.
Falcons, med andre seed i NFC, begynte sluttspillet med seier over tredje seed Seattle Seahawks 36–20 i divisjonsrunden, med 422 yards på angrep. Uken etter, i den siste NFL-kampen i Georgia Dome, hadde Falcons 493 yards på angrep da de slo fjerde seed Green Bay Packers 44–21 i NFC Championship Game.
Merknader før kampen
Som hjemmelaget for kampen valgte Falcons å bruke sine røde hjemmeuniformer med hvite bukser, som gjorde at Patriots måtte bruke sine hvite borteuniformer. I kampen møtte Atlantas angrep, #1 i scoring i NFL, mot New Englands forsvar, også #1 i scoring. Dette var det sjette Super Bowl siden sammenslåingen av AFL og NFL hvor dette var tilfellet, og laget med det beste forsvaret vant fire av dem fem tidligere møtene.
Arrangementer i Super Bowl-uken
Arrangementer som ledet opp til Super Bowl LI var fokusert rundt George R. Brown Convention Center og Discovery Green-parken. Super Bowl Live ble arrangert i Discovery Green, en 10 dager lang festival med konserter og andre attraksjoner inkludert fyrverkeri og Future Flight, en virtuell virkelighetsinstallasjon i samarbeid med NASA. Det årlige NFL Experience ble arrangert i George R. Brown Convention Center, med aktiviteter og møter med spillere. Super Bowl Opening Night, den andre utgaven av kampens nylig endrede mediadag, ble avholdt 30. januar 2017 i Minute Maid Park.
Lagenes fasiliteter
Patriots var innkvartert i JW Marriott Houston og trente ved University of Houston. Falcons bodde i Westin Houston Memorial City og trente ved Rice University.
Transportproblemer
Sent i 2016 hadde Uber truet med å forlate Houston før Super Bowl LI da de insisterte at enkelte av byens forskrifter, inkludert bakgrunnssjekker med fingeravtrykk av sjåfører, satte for høye krav og hindret sjåfører i å jobbe. Houston og Uber kom frem til et kompromiss i desember hvor Houston fremdeles kunne kreve å sjekke fingeravtrykk på sjåfører, men fjernet kravene om dopingtester og fysiske undersøkelser ut 5. februar.
Catharina Stopia
Hennes første innsats som diplomat var vellykket; den gjaldt handelsforbindelsene mellom de to landene, men allerede året etter fikk hun økonomiske problemer. Av brev til riksrådet framkommer at Catharina Möller ble utsatt for en katastrofe av noe slag, samt at hennes gård ble brent ned hvorpå hun flyktet til Sverige. Dermed var hennes diplomatiske karriere over. Hun giftet seg på ny med Christoffer Jagow og bosatte seg på familiens gods i Lilienhagen i Ingermanland, ble i 1650 innvilget skattefrihet i 20 års tid.
Super Bowl LI
TV i USA
I USA ble kampen sendt på Fox som en del av den årlige roteringen mellom NFLs mediepartnere. Kampen ble sendt på spansk på Fox Deportes. Nettstrømming var tilgjengelig via Fox Sports Go; tjenesten krevde vanligvis et aktivt TV-abonnement, men Fox gjorde den gratis for Super Bowl. På grunn av en avtale om eksklusivitet med Verizon Communications var det kun abonnenter på Verizon Wireless som kunne strømme kampen på smarttelefoner gjennom NFL Mobile-appen.
I likhet med Super Bowl 50 var stadionet utstyrt med Intel freeD instant replay-teknologi, som brukte 36 5k-oppløsningskameraer rundt stadionet som gjorde det mulig å se en 360-graders dekning av alle plays. Fox introduserte en ny feature kjent som Be the Player, som brukte de mange kameraene rundt banen for å skape et bilde av et play fra en av spillernes synspunkt. Fox bygget et midlertidig 2-etasjes studio i Discovery Green hvor de spilte inn dekning før kampen samt Fox Sports 1s studioprogrammer i uken før kampen, som Fox Sports Live with Jay and Dan, The Herd with Colin Cowherd, Skip and Shannon: Undisputed, NASCAR Race Hub og UFC Tonight.
Seertall
I snitt 111,3 millioner seere så Super Bowl LI, det andre året på rad hvor gjennomsnittlige seertall falt fra året før. Seertallene økte derimot jevnt etter halftime. Fox annonserte at 1,72 seere strømmet kampen på nett, og innen slutten av overtiden hadde sendingen 172 millioner seere (over halvparten av USAs befolkning det året, 340 millioner). Per 2023 er det fremdeles det høyeste seertallet for en TV-sending i USAs historie.
Reklame
Fox satte grunnprisen for en 30 sekunder lang reklameplass på $5 millioner, samme som CBS tok for Super Bowl 50, og tjente $534 millioner i reklamer på den ene dagen. Snickers annonserte at de skulle avduke en direktesendt reklame under kampen. Nintendo hadde en reklame for den kommende spillkonsollen Nintendo Switch. Fiat Chrysler Automobiles hadde tre reklameplasser for Alfa Romeo, i et forsøk på en relansering av det italienske merket i USA.
Det ble reklamert for flere filmer under kampen, som Guardians of the Galaxy Vol. 2, Logan, Transformers: The Last Knight, Pirates of the Caribbean: Dead Men Tell No Tales, The Fate of the Furious og Ghost in the Shell. AMC og Netflix reklamerte for sine serier, henholdsvis The Walking Dead og Stranger Things, mens National Geographic Channel reklamerte for sin nye serie Genius.
Fox tjente rundt $20 millioner ekstra da de fikk sendt fire reklamer i løpet av overtid. Selv om dette var noe som aldri hadde skjedd før hadde Fox forhandlet avtaler med en håndfull aktører dersom kampen skulle gå til overtid.
Radio
I USA stod Westwood One for den nasjonale dekningen, med Kevin Harlan som hovedkommentator, Boomer Esiason og Mike Holmgren som ekspertkommentatorer og rapporter fra sidelinjene fra Tony Boselli og James Lofton. Westwood Ones sending ble også sendt i Canada via TSN Radio. Hvert av nettverkenes hovedstasjoner hadde lokal dekning: WBZ-FM for Patriots (med Bob Socci og Scott Zolak som kommentatorer) og WZGC for Falcons (med Wes Durham og Dave Archer som kommentatorer); under ligaens stående kontrakt med Westwood One fikk ingen av de andre kanalene i lagenes radionettverk sende den lokale dekningen. Både Patriots og Falcons brukte FM-stasjoner som hovedstasjoner, som begrenset lytterne til folk innenfor det lokale storbyområdet eller de som hadde tilgang til satelittradio gjennom Sirius XM eller TuneIn Premium.
Rettighetene for spanskspråklig dekning tilhørte Entravision som del av en 3-årig avtale signert i 2015. Erwin Higueros var hovedkommentator.
I Storbritannia tilbød BBC Radio 5 Live reklamefri dekning, med Darren Fletcher og Rocky Boiman som kommentatorer.